# אהרן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אהרן הכהן, ראשון הכהנים ואחיהם של משה רבנו ומרים. לפי המסורת, כל הכהנים הם צאצאיו. משום שמשה היה כבד-פה, שימש אהרן כדוברו של משה בפני פרעה במצרים. היה הכהן הגדול של עם ישראל, בהיותם במדבר. חז"ל מסבירים כי זכה לייסד את שושלת הכהנים, משום שכאשר ראה שמשה, אחיו הצעיר, מונה להיות הנושא והנותן עם פרעה לא קינא בו. חז"ל לומדים זאת מן הפסוק "וראך ושמח בליבו" שאומר האל למשה לפני פגישת האחים.

אהרן חווה בחייו אירוע קשה: שני בניו הגדולים מתו ביום שמחתו - האחד בניסן, יום בו נכנס לשמש בכהונה. נדב הבכור ואחיו אביהוא נכנסו להקטיר "אש זרה", ונשרפו חיים. את מקומם ירשו שני האחים הצעירים, אלעזר ואיתמר. גם לאחר אירוע זה קיבל עליו אהרן את הדין, "וידום אהרן". (ויקרא פרק י' א')

אהרן הפך להיות לסמל של אהבת הבריות ורדיפת שלום, (מסכת אבות פרק א' משנה י"ב) והדבר בא לידי ביטוי בצורה קיצונית בסיפור העגל: כאשר ישראל רצו שיעשה עגל זהב הוא נענה לבקשתם ועשה להם עגל לעבודה זרה. פרשנים רבים ניסו להסביר את הסכמתו של אהרן לבנית העגל. הפירוש המסורתי הוא שאהרן רצה לעכב את העם עד שמשה ירד.

במהלך המסע במדבר ערער קורח על מנהיגותם של משה ואהרן ובניסים שהתרחשו מאוחר יותר הוכיח האל את בחירתו באהרן.

בדברי חז"ל מסופר שהיה משקר על מנת להשכין שלום ואהבה בין אנשים שרבו זה עם זה, ואומר לכל אחד שהשני מצטער אבל קשה לו להודות בכך, דבר שהיה מביא להשלמה ביניהם.

על פי המקרא נפטר אהרן בטרם הכניסה לארץ ישראל במקום הקרוי הור ההר, על גבול ארץ אדום (במדבר פרק כ' כ"ט). משה, אהרן ובנו ממשיכו אלעזר צוו לעלות לראש הפסגה, ושם, באופן מתוכנן, משה הפשיט ממנו את בגדיו והוא נפטר במיתת נשיקה. לאחר מותו עם ישראל מתאבל עליו 30 יום, דבר המראה את האהבה הגדולה שרוחש לו העם.

## [עריכה] משפחתו

- הוריו: עמרם ויוכבד
- אחיו: משה רבנו ומרים
- אשתו: אלישבע, אחותו של נחשון בן עמינדב
- בניו: נדב, אביהוא, אלעזר ואיתמר

## [עריכה] ראו גם

- עגל הזהב
- יציאת מצרים
- המשכן

## [עריכה] קישורים חיצוניים

- אהרן, באנציקלופדיה של מקראגשר

ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.

מקור: http://he.wikipedia.org../../../%D7%90/%D7%94/%D7%A8/%D7%90%D7%94%D7%A8%D7%9F.html

קטגוריות: קצרמר יהדות | אישים בתנ"ך: כהנים | כהנים גדולים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Anglo Saxon
- Български
- Català
- Dansk
- Deutsch
- Esperanto
- Español
- Eesti
- Français
- Galego
- Interlingua
- Nederlands
- Norsk (bokmål)
- Polski
- Português
- Русский
- Simple English
- Српски / Srpski
- Svenska
- Українська
- ייִדיש
- 中文